Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 109/07, 125/08, 36/09, 150/11, 144/12, 19/13 i 137/15) i članak 32. Statuta općine Bebrina („Službeni vjesnik Brodsko posavske županije“ broj 3/13) **Općinsko vijeće općine Bebrina**  na svojoj 3. sjednici održanoj 29.08. 2017.godine, donosi

**ODLUKU**

**o pokretanju postupka izrade Strategije razvoja turizma općine BEBRINA za razdoblje 2017. do 2022. godine**

**Članak 1.**

Općinsko vijeće općine Bebrina daje suglasnost za izradu planskog dokumenta – Strategija razvoja turizma općine Bebrina za razdoblje od 2017. do 2022. godine.

**Članak 2.**

Pokreće se postupak izrade Strategije razvoja turizma općine Bebrina od 2017. do 2022.godine (dalje u tekstu: Strategija).

**Članak 3.**

Izradi Strategije pristupa se u cilju valorizacije turističke ponude i načina definiranja turističkih projekata kojima vi se poboljšala kvaliteta postojeće turističke ponude i stvorili preduvjeti za razvoj dodatne turističke ponude i ukupnog razvoja općine Bebrina.

**Članak 4.**

Ovlašćuje se Općinski načelnik za imenovanje radnih tijela za potrebu izrade Strategije kao i za provođenje svih potrebnih aktivnosti vezanih za izradu Strategije.

**Članak 5.**

Ova odluka prilaže se uz Zahtjev za potporu za Podmjeru 7.1. „Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete natura 2000 i druga područja visoke prirodne vrijednosti, Tip operacije 7.1.1. „Sastavljanje i ažuriranje planova za razvoj jedinica lokalne samouprave, a sukladno članku 8. stavak 1. Pravilnika o provedbi Mjere 07“Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020. ( „Narodne novine“ broj 71/16 i 15/17).

**Članak 6.**

Ova Odluka stupa na snagu osam dana od dana objave u „Službenom vjesniku Brodsko-posavske županije“

OPĆINSKO VIJEĆE OPĆINE BEBRINA

PREDSJEDNIK OPĆINSKOG VIJEĆA

Mijo Belegić,ing.

KLASA: 021-05/17-02/31

URBROJ: 2178/02-03-17-1

Bebrina, 29.08. 2017. godine

Dostaviti:

1. Dosje sjednica
2. Pismohrana
3. Objava u Službenom vjesniku BPŽ